અમેરિકાના ન્યૂ યોર્કમાં એક કાર અકસ્માતમાં ભારતીય મૂળની 25 વર્ષીય યુવતીનું મૃત્યુ તયું હતું. અકસ્માત થતાં ગાડીમાં આગ લાગી ગઇ હતી અને ડ્રાઇવર ગાડી છોડી ભાગી નીકળ્યો હતો, જ્યારે ગાડીમાં બેઠેલ યુવતી આગમાં સળગી ગઇ હતી. આ યુવતીની ઓળખ હરલીન ગ્રેવાલ તરીકે થઇ હતી. બ્રૂકલિન-ક્વિન્સ એક્સપ્રેસ વે પરથી ગાડી પસાર થઇ રહી હતી ત્યારે ડ્રાઇવરે ગાડી પરથી નિયંત્રણ ગુમાવી દેતાં ગાડી કોંક્રિટના સ્લેબ સાથે અથડાઇ હતી. ફાયર બ્રિગેડે ઘટનાસ્થળ પર પહોંચી આગ ઓલવી નાંખી ત્યાર પછી તેમને ખ્યાલ આવ્યો હતો કે, ગાડીની અંદર એક મહિલાનું શબ છે. આ ઘટના શુક્રવારે સવારે બની હતી.